Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 32/1997. (XI. 5.) MKM rendeletet módosítsa úgy, hogy az érintett legalacsonyabb iskolai évfolyamokon váljék lehetõvé
Paragraph Index: 301

1. Bevezetõ Általában véve elmondható, hogy Magyarországon a média nem szentel különösebb figyelmet a nemzeti és etnikai kisebbségeknek; az elektronikus médiában (televízióban, rádióban), az egyes nemzetiségi mûsorok sugárzási rendje évek óta változatlan, bár a „költségtakarékosság” szükségességére való hivatkozással elõfordul, hogy megkurtítják e közszolgálati intézmények költségvetését. 2006-ban sokkal inkább figyelmeztetni kell a média részérõl megnyilvánuló ún. „negatív szenzáció”-igényre. Ez a jelenség is elsõsorban a legnagyobb lélekszámú és legnehezebb helyzetû cigány kisebbség esetében érdemel említést. Mirõl is van szó? Nem másról, hogy a média egyes szereplõi – az írott és az elektronikus sajtó egyaránt – kvázi szenzációként, „bulvárcsemegeként” kezeli azokat a híreket, amelyek – igazságtartalmuktól függetlenül – alkalmasak arra, hogy negatív színben tüntessék fel a cigányságot, illetõleg erõsítsék az e kisebbséggel szembeni sztereotípiákat. A média egyoldalú tájékoztatása, illetõleg a szenzációkeltésre alkalmas ügyek eltúlzott formában való ismertetése már-már a gyûlöletbeszéd új megvalósulási formáját rajzolja elénk. 2006-ban számos e körbe tartozó tudósítást, tájékoztatást hallottunk, és sajnos szomorúan állapíthatjuk meg, hogy a magyar sajtónak nincs olyan egységes érdekképviseleti és etikai szerve, amely alkalmas lenne autentikusan megállapítani, hogy hol a határ. Olyan tájékoztatóra tehát, amelyet valamely újságíróklub, szövetség vagy egyéb szakmai szervezet készített, illetve olyan jelentésre, amely a médiahatóság részérõl kifejezetten az általunk tárgyalt témában készült, nem támaszkodhatunk, ezért az alábbiakban kísérletet teszünk arra, hogy szociológiai, statisztikai és történeti kutatások eredményeit is felhasználva bemutassuk a hazai cigányságot érintõ „sajtóvélekedés” napjainkban tapasztalható tendenciáit. A következõ fejezet – bár címébõl ez közvetlenül nem tûnik ki – elsõsorban tehát a hazai cigány kisebbség média-megjelenésérõl szól, ugyanis el kell ismernünk, hogy ennek a kisebbségi népcsoportnak alapvetõen eltér a megítélése valamennyi nemzetiségétõl, tehát a médiában való megjelenésük is külön elemzést érdemel.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes